Държавен вестник, бр. 104, 2023 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  104
V. Изслушване на допуснатите кандидати 
за съдии в Конституционния съд на Репуб-
лика България
1. Изслушването се провежда на открито 
заседание на Комисията по конституционни 
въпроси, което се излъчва в реално време чрез 
интернет страницата на Народното събрание.
2. Комисията по конституционни въпроси 
изслушва само допуснатите кандидати по 
поредността им в списъка.
3. Народен представител, предложил канди­
дата, го представя в изложение до 2 минути. 
Представянето включва и данни за специ­
фичната подготовка, мотивацията, публич­
ната репутация и обществената подкрепа за 
кандидата.
4. На кандидата се предоставя възможност 
да допълни представянето си и да предста­
ви вижданията си относно правомощията и 
дейността на Конституционния съд в рамките 
на 10 минути. 
5. Комисията по конституционни въпроси 
провежда разисквания по предложената кан­
дидатура. Народните представители могат да 
задават въпроси към кандидата, включително 
и такива от становищата, постъпили от юри­
дически лица с нестопанска цел, регистрирани 
за осъществяване на общественополезна дей­
ност, и професионални организации, както и 
средствата за масово осведомяване. Времето 
за изложение на въпросите е до 2 минути, а 
времето на отговор до – 3 минути.
6. Председателят на Комисията по кон­
ституционни въпроси предоставя думата на 
кандидатите да отговарят на поставените въп-
роси от лицата по чл. 90, ал. 4 от Правилника 
за организацията и дейността на Народното 
събрание, на които не е получен отговор по 
време на изслушването до този момент. 
7. От изслушването се изготвя пълен сте­
нографски протокол, който се публикува на 
интернет страницата на Народното събрание.
8. Комисията по конституционни въпроси 
изготвя и внася в Народното събрание на 
основание чл. 90, ал. 7 от Правилника за 
организацията и дейността на Народното 
събрание доклад от изслушването, към който 
се прилага списък на кандидатите, участвали 
в изслушването, подреден по азбучен ред на 
собствените им имена. Към доклада се при­
лага и проект на решение за избор на всеки 
кандидат за съдия в Конституционния съд на 
Република България.
9. Отказът на кандидат от участие в из­
слушването или неговото оттегляне от вно­
сителя не спира процедурата по отношение 
на другите кандидати.
VI. Избор на съдии в Конституционния 
съд на Република България от Народното 
събрание
1. Заседанието се излъчва в реално време 
чрез интернет страницата на Народното съб-
рание. С решение на Народното събрание на 
заседанието може да присъстват предложе­
ните кандидати.
2. Комисията по конституционни въпроси 
представя доклад за проведеното изслушване.
3. Всеки от кандидатите се представя от 
предложил кандидатурата му народен пред­
ставител по поредността им, определена в 
списък, изготвен по азбучен ред на собстве­
ните имена, в изложение до 2 минути.
4. Народното събрание провежда раз­
искванията по представените кандидатури 
по реда на Правилника за организацията и 
дейността на Народното събрание.
5. Гласуването е явно чрез компютризира­
ната система за гласуване, като се извършва 
поотделно за всеки кандидат по поредността, 
определена в списъка на кандидатите.
6. За избран се смята кандидатът, по­
лучил повече от половината от гласовете 
на присъстващите народни представители. 
Ако няколко кандидати са получи повече от 
половината от гласовете на присъстващите 
народни представители, избрани са двамата 
кандидати, получили най-много гласове „за“.
7. Ако никой от кандидатите не получи 
необходимите гласове, Народното събрание 
приема решение за откриване на нова про­
цедура за избор.
VII. Задължение за деклариране на несъв­
местимост по чл. 49, ал. 1, т. 1 и на промяна 
в декларираните обстоятелства по чл. 49, 
ал. 1, т. 3 от Закона за противодействие на 
корупцията
1. След приключване на процедурата за 
избор по реда на раздел VI избраните съдии в 
Конституционния съд на Република България 
от Народното събрание подават декларация 
за несъвместимост по чл. 49, ал. 1, т. 1 от 
Закона за противодействие на корупцията 
във връзка с чл. 147, ал. 5 от Конституцията 
на Република България по образец съгласно 
приложение № 4 към решението.
2. При промяна в декларираните обсто­
ятелства в декларацията по т. 1 избраните 
съдии в Конституционния съд на Република 
България от Народното събрание подават 
декларация по чл. 49, ал. 1, т. 3 от Закона за 
противодействие на корупцията по образец 
съгласно приложение № 5 към решението.
Решението е прието от 49-ото Народно 
събрание на 12 декември 2023 г. и е подпе­
чатано с официалния печат на Народното 
събрание.
Председател на Народното събрание:
Росен Желязков